Medišionių liepos
55°09′02″š. pl. 26°14′17″r. ilg.﻿ / ﻿55.150461°š. pl. 26.238106°r. ilg.﻿ / 55.150461; 26.238106 Medišionių liepos – išskirtinių liepų grupė Švenčionių rajone, Medišionyse, 6 km į šiaurės rytus nuo Švenčionių, prie kelio  110  Švenčionys–Adutiškis . Buvęs gamtos paveldo objektas. Medžių skersmuo 1,4 – 1,6 m, aukštis – 32 m. Medžių ansamblis buvo paskelbtas respublikinės reikšmės gamtos paminklu. 2011 m. Sirvėtos regioniniame parke augančias Medišionių liepas sutvarkė Lietuvos arboristikos centras. Šalikelėje augančių senų liepų šaknys buvo pažeistos vykdytų kelio darbų metu. Sutvarkytos ne tik atidengtos šaknys, bet ir liepų kamienai, šakos. 2018 m. Medišionių liepos (3) išbrauktos iš saugomų sąrašo, kaip neatitinkantis kriterijų botaninis gamtos paveldo objektas.